Diari Oficial de la Generalitat Valenciana


Sumari del DOGV 8999, del 18-01-2021 (2021/233)

RESOLUCIÓ d'11 de gener de 2021, de la directora gerent del Consorci Hospital General Universitari de València (CHGUV), per la qual s'obri el termini per a actualitzar les borses d'ocupació temporal de diverses categories.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8999

Data del DOGV
:   18-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/233


Data del document
:   11-01-2021

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ d'11 de gener de 2021, de la directora gerent del Consorci Hospital General Universitari de València (CHGUV), per la qual s'obri el termini per a actualitzar les borses d'ocupació temporal de diverses categories. [2021/233]  
De conformitat amb les normes reguladores per a la contractació de duració determinada i la millora d'ocupació, aprovades per la Resolució de 15 de juny de 2016, del director gerent del CHGUV (DOGV 7811, de data 22.06.2016), mitjançant la Resolució de data 15 de novembre de 2016, del director gerent del CHGUV, es va convocar una borsa d'ocupació temporal de diverses categories (DOGV 7926, de data 28.11.2016), convocatòria BET/01/16.  
Entre les categories convocades es trobaven les de facultatiu/va especialista en anestesiologia i reanimació (BET/01/16, codi 04), facultatiu/va especialista en cirurgia cardiovascular (BET/01/16, codi 06), facultatiu/va especialista en cirurgia general i de l'aparell digestiu (BET/01/16, codi 07), facultatiu/va especialista en cirurgia toràcica (BET/01/16, codi 09), facultatiu/va especialista en endocrinologia i nutrició (BET/01/06, codi 12), facultatiu/va especialista en cirurgia pediàtrica (BET/01/16, codi 13), facultatiu/va especialista en cirurgia oral i maxil·lofacial (BET/01/16, codi 14), facultatiu/va especialista en nefrologia (BET/01/16, codi 22), facultatiu/va especialista en neurologia (BET/01/16, codi 23), facultatiu/va especialista en neurocirurgia (BET/01/16, codi 24), facultatiu/va especialista en neurofisiologia clínica (BET/01/16, codi 25), facultatiu/va especialista en oftalmologia (BET/01/16, codi 27), facultatiu/va especialista en otorrinolaringologia (BET/01/16, codi 28), facultatiu/va especialista en pediatria i les seues àrees específiques (BET/01/16, codi 31), facultatiu/va especialista en reumatologia (BET/01/16, codi 36), metge/essa d'urgència hospitalària (BET/01/16, codi 40) i metge/essa del treball (BET/01/16, codi 41).  
  
De conformitat amb la convocatòria i el procediment establit en les normes reguladores, mitjançant diverses resolucions es van constituir les borses d'ocupació temporal de cadascuna de les categories indicades en el paràgraf anterior. La majoria d'aquestes borses han sigut objecte d'actualització posterior.  
Seguint l'esperit de la norma, després de comprovar que existeixen dificultats per a proveir temporalment determinats llocs de treball, per falta de personal disponible en la borsa respectiva, amb la finalitat d'evitar problemes de cobertura i en ús de les atribucions conferides en l'apartat segon, punt 10, de l'Acord de 12 de desembre de 2003, del Consell de Govern i del President del Consell, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospital General Universitari de València resolc:  
  
Article 1. Actualització  
Convocar actualització de les borses d'ocupació temporal de les categories de facultatiu/va especialista en anestesiologia i reanimació (BET/01/16, codi 04), facultatiu/va especialista en cirurgia cardiovascular (BET/01/16, codi 06), facultatiu/va especialista en cirurgia general i de l'aparell digestiu (BET/01/16, codi 07), facultatiu/va especialista en cirurgia toràcica (BET/01/16, codi 09), facultatiu/va especialista en endocrinologia i nutrició (BET/01/06, codi 12), facultatiu/va especialista en cirurgia pediàtrica (BET/01/16, codi 13), facultatiu/va especialista en cirurgia oral i maxil·lofacial (BET/01/16, codi 14), facultatiu/va especialista en nefrologia (BET/01/16, codi 22), facultatiu/va especialista en neurologia (BET/01/16, codi 23), facultatiu/va especialista en neurocirurgia (BET/01/16, codi 24), facultatiu/va especialista en neurofisiologia clínica (BET/01/16, codi 25), facultatiu/va especialista en oftalmologia (BET/01/16, codi 27), facultatiu/va especialista en otorrinolaringologia (BET/01/16, codi 28), facultatiu/va especialista en pediatria i les seues àrees específiques (BET/01/16, codi 31), facultatiu/va especialista en reumatologia (BET/01/16, codi 36), metge/essa d'urgència hospitalària (BET/01/16, codi 40) i metge/essa del treball (BET/01/16, codi 41).  
En conseqüència, s'acorda l'obertura d'un període per a la inscripció de nous aspirants i l'actualització de mèrits dels candidats ja inscrits en les referides borses.  
  
Article 2. Requisits  
Els aspirants que desitgen inscriure's hauran de reunir i acreditar els següents requisits:  
a) Estar en possessió de la titulació acadèmica exigida per a accedir a la plaça o categoria professional de la corresponent borsa i, si escau, de l'especialitat.  
b) Podran presentar-se els qui es troben en l'últim any de residència, si bé per a la seua contractació hauran d'acreditar estar en possessió de la titulació assenyalada en l'apartat anterior.  
c) Posseir l'aptitud psicofísica i funcional necessària per a l'acompliment de les funcions pròpies de la plaça i categoria a la qual s'opta.  
d) No haver sigut separat/ada mitjançant expedient disciplinari del servei de qualsevol administració pública o servei de salut, ni trobar-se inhabilitat/a per a l'exercici de funcions públiques, ni si escau per a l'exercici de la corresponent professió.  
e) Complir els altres requisits i obligacions establits en l'article 3 de les normes reguladores del procediment, tot això sense perjudicis de les restants obligacions pròpies de la relació laboral.  
Els requisits hauran de complir-se l'últim dia de termini de presentació de sol·licituds i mantindre's durant tot el temps de permanència en la corresponent borsa.  
  
Article 3. Sol·licituds, termini i documentació necessària  
Les sol·licituds, conforme amb el model disponible en la pàgina web del CHGUV (que inclou l'autobaremació), hauran d'anar aportades juntament amb la documentació (original o fotocòpia degudament compulsada per anvers i revers) acreditativa dels mèrits que es pretenguen fer valdre, de conformitat amb el barem establit en la base 11.1 de les normes reguladores del procediment, a excepció dels resultats obtinguts en les proves selectives (apartat 11.1.B) del barem de mèrits i de l'experiència professional en el CHGUV, que seran acreditats i valorats d'ofici.  
La sol·licitud d'inscripció incorporarà les següents declaracions responsables de la persona sol·licitant:  
a) Declaració en la qual manifesta sota la seua responsabilitat que totes les dades recollides en la sol·licitud són verídiques, que compleix els requisits que estableix l'article 3 de la present convocatòria i que està en possessió de la documentació que així ho acredita, i que queda a la disposició del CHGUV per al seu lliurament, comprovació, control i inspecció quan s'estime oportú, en els termes de l'article 69.1 de la Llei 39/2015, d'1 d'octubre, del procediment administratiu comú de les administracions públiques.  
b) El consentiment de la persona inscrita al tractament de les seues dades de caràcter personal que siguen necessàries per a la tramitació del procés, d'acord amb la normativa vigent.  
En tot cas, el personal que integre la borsa haurà d'acreditar els requisits necessaris per a l'acompliment del lloc abans de la formalització del corresponent contracte.  
La comissió procedent valorarà la documentació degudament acreditada i aportada dins del termini i en la forma escaient, podent requerir, en qualsevol moment del procediment, qualsevol aclariment sobre aquesta. Quan el requeriment no siga atés no serà valorat el mèrit corresponent. En tot cas l'anotació de dades falses podrà ser motiu de no inclusió o exclusió, si escau, en les llistes d'ocupació temporal, sense perjudici de les mesures legals que corresponguen.  
El termini de presentació de sol·licituds serà d'un mes, a comptar des de l'endemà de la publicació de la present resolució en el DOGV, i acabarà el mateix dia del mes següent a aquell en què s'haja publicat. Si fora inhàbil, el termini finalitzaria el següent dia hàbil.  
Les sol·licituds emplenades i la seua documentació adjunta es presentaran preferentment en el Registre General del CHGUV (horari de 9.00 a 14.00, de dilluns a divendres) o, en defecte d'això, a través de qualssevol de les formes possibles de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
En cas d'optar-se per la presentació de la sol·licitud a través de les oficines de Correus, haurà d'observar-se la forma establida en l'article 31 del Reial decret 1829/1999, de 3 de desembre, pel qual s'aprova el reglament que regula la prestació de serveis postals. De manera que les sol·licituds es presentaran en sobre obert, havent de constar en la capçalera dels documents, amb claredat, el nom de l'oficina així com el lloc, data, hora i minut de la seua admissió, ja que en cas de no fer-ho així, la data d'entrada serà la que conste en el Registre General del CHGUV. Els sobres hauran de dirigir-se a la següent adreça postal: Consorci Hospital General Universitari de València, av. Tres Creus, 2, CP 46162.  
  
  
Article 4. Procediment  
Després d'haver acabat el termini de presentació de sol·licituds, les comissions de valoració avaluaran els mèrits acreditats dins del termini i en la forma escaient, de conformitat amb el barem aplicable; seguidament publicaran la relació provisional, ordenada per puntuació. Aquesta relació es farà pública en el tauler d'anuncis i en la web corporativa per un termini de 10 dies hàbils, a fi que els aspirants, si escau, presenten en aquest termini les al·legacions que consideren oportunes.  
Una vegada haja finalitzat el termini de presentació d'al·legacions i, si escau, resoltes aquelles, es publicarà, a través dels mateixos mitjans, la relació definitiva.  
  
Article 5. Barem  
Hi serà aplicable el barem establit en l'article 11.1 de les normes reguladores del procediment.  
Els empats en les puntuacions finals es resoldran a favor de l'aspirant amb major puntuació en l'apartat B del barem (resultat obtingut en les proves selectives). En cas de persistir l'empat, es resoldrà per ordre alfabètic dels cognoms, seguint la lletra utilitzada en l'última oferta d'ocupació pública del CHGUV.  
La comissió només podrà tindre en compte aquells mèrits obtinguts fins al mateix dia de la publicació de la present resolució en el DOGV.  
  
  
Article 6. Comissió de valoració  
La valoració dels mèrits serà realitzada per les comissions designades a aquest efecte, de conformitat amb el que es disposa en l'article 14 de les normes reguladores.  
  
Article 7. Normativa aplicable  
La present convocatòria i les borses que en resulten, es regiran per la Resolució de 15 de juny de 2016, del director gerent del CHGUV, d'aprovació de les normes reguladores per a la contractació de duració determinada i la millora d'ocupació. Tot això sense perjudici de les restants normes jurídiques que puguen aplicar-s'hi.  
  
Article 8. Règim jurídic  
La relació laboral que es formalitze, si escau, es regirà per les clàusules del contracte de treball, pel que es disposa en el conveni col·lectiu del personal laboral del CHGUV, per l'Estatut dels Treballadors i per les altres normes aplicables.  
  
Article 9. Recursos  
Contra la present resolució, que no esgota la via administrativa, podrà interposar-se un recurs d'alçada davant la Presidència del CHGUV, dins del termini d'un mes des de l'endemà de la publicació, sense perjudici de la interposició de qualsevol altre recurs que es considere procedent, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Després d'haver transcorregut l'esmentat termini sense que s'haja interposat cap recurs, aquesta resolució serà ferma amb caràcter general.  
  
València, 11 de gener de 2021.- La directora gerent: Inmaculada Renart López.